Jako so Ernst Wendler 1922 po Prěnjej swětowej wójnje zaso do Wulkeje Dubrawy nawróći, je wón tež nowu sportowu družinu sobu do wsy přinjesł – pjasćobul. Z někotrymi přećelemi přewjedźe wón prěnje dypkowe hry pod režiju tamnišeho ćěłozwučowanskeho towarstwa a BSG Schomburg Wulka Dubrawa. Tam, hdźež steji dźensa firma za prasowanske graty, běše něhdy pjasćobulowe polo. Nowy domicil nańdźechu sportowcy pozdźišo na sportnišću při Wodowej wěži. W 60- a 70tych lětach swjećachu mužojo najwuspěšniši čas, jako hrajachu we wobwodnej lize, štož bě tehdy najwyša scyła.
szl_Latn